[pic] | KOMISIJA EVROPSKIH SKUPNOSTI |

Bruselj, 1.4.2008

COM(2008) 163 konč.

2005/0183 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom

DIREKTIVE EVROPSKEGA PARLAMENTA IN SVETA o kakovosti zunanjega zraka in čistejšem zraku za Evropo

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0183 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ESo spremembah skupnega stališča Sveta, ki jih predlaga Evropski parlament,v zvezi s predlogom

DIREKTIVE EVROPSKEGA PARLAMENTA IN SVETA o kakovosti zunanjega zraka in čistejšem zraku za Evropo

1. Ozadje

Postopek

- Komisija je 21. septembra 2005 predložila predlog Direktive Evropskega parlamenta in Sveta o kakovosti zunanjega zraka in čistejšem zraku[1] za sprejetje s postopkom soodločanja, kakor je določeno v členu 251 Pogodbe ES.

- Ekonomsko-socialni odbor je sprejel mnenje dne 17. maja 2006.

- Evropski parlament je sprejel svoje stališče v prvi obravnavi dne 26. septembra 2006.

- Svet je sprejel svoje skupno stališče dne 25. junija 2007.

- Evropski parlament je sprejel svoje stališče v drugi obravnavi dne 11. decembra 2007.

This is an empty Line.

2. CILJ PREDLOGA KOMISIJE

Onesnaževanje zraka ima zelo škodljive posledice za zdravje. V skladu z najnovejšimi znanstvenimi in zdravstvenimi dokazi, predstavljenimi v Sporočilu Komisije o tematski strategiji o onesnaževanju zraka[2], se je le zaradi izpostavljenosti drobnim trdnim delcem PM2,5 v zunanjem zraku statistično pričakovana življenjska doba povprečnega prebivalca EU skrajšala za več kot 8 mesecev. Komisija zato v predlogu uvaja posebne okoljske standarde za drobne trdne delce PM2,5 v zunanjem zraku. Njihovo izvajanje mora bistveno prispevati k doseganju cilja tematske strategije o onesnaževanju zraka, v skladu s katerim naj bi se med letoma 2000 in 2020 za 47 % zmanjšalo število izgubljenih let življenja v Evropi zaradi izpostavljenosti trdnim delcem.

Po pobudi Komisije za „boljšo pravno ureditev“ predlog Komisije o Direktivi o kakovosti zunanjega zraka in čistejšem zraku za Evropo dodatno združuje določbe okvirne direktive in treh hčerinskih direktiv o kakovosti zunanjega zraka skupaj s sklepom Sveta o izmenjavi informacij v eno direktivo, da se poenostavi, racionalizira in zmanjša obseg obstoječe zakonodaje. Poleg tega predlog spreminja sedanje določbe zaradi vključitve izkušenj držav članic. Zato predlog:

1. uvaja posebne zahteve za spremljanje in nove okoljske cilje za drobne trdne delce PM2,5;

2. zagotavlja nekaj prilagodljivosti pri izvajanju, ker omogoča, da se pod posebnimi pogoji, ki jih mora odobriti Komisija, podaljšajo roki za dosego nekaterih mejnih vrednosti, na primer za trdne delce PM10 in dušikov dioksid;

3. omogoča državam članicam, da okrepijo prizadevanja, ker dovoljuje, da se naravni viri odštejejo pri ocenjevanju skladnosti z mejnimi vrednostmi.

3. PRIPOMBE KOMISIJE

3.1. Splošno

Na plenarnem zasedanju je Evropski parlament 11. decembra 2007 sprejel kompromisni sveženj 26 sprememb, ki je bil dogovorjen s Svetom, da bi dosegli soglasje ob drugi obravnavi.

Komisija sprejme vse spremembe. Sklenitev kompromisnega svežnja je olajšala sprejeta izjava Komisije o ukrepih Skupnosti za zmanjšanje emisij ob izvoru (gl. Prilogo).

3.2. Spremenjeni predlog

V skladu s členom 250(2) Pogodbe ES Komisija spremeni svoj predlog, kot je navedeno zgoraj.

PRILOGA

IZJAVA KOMISIJE, KI SPREMLJA SPREJETJE NOVE DIREKTIVE O KAKOVOSTI ZUNANJEGA ZRAKA IN čISTEJšEM ZRAKU ZA EVROPO

Komisija je seznanjena z besedilom Direktive o kakovosti zunanjega zraka in čistejšem zraku za Evropo, ki sta ga sprejela Svet in Evropski parlament. Komisija zlasti ugotavlja pomembnost, ki jo Evropski parlament in države članice pripisujeta členu 22(4) in uvodni izjavi 16 Direktive glede ukrepov Skupnosti za zmanjšanje emisij onesnaževal zraka pri viru.

Komisija se zaveda, da je znaten napredek glede ciljev iz šestega okoljskega akcijska programa mogoče doseči le, če se zmanjšajo emisije škodljivih onesnaževal zraka. V Sporočilu Komisije o tematski strategiji o onesnaževanju zraka so opredeljeni številni mogoči ukrepi Skupnosti. Od njenega sprejetja je bil dosežen viden napredek pri teh in drugih ukrepih:

- Svet in Parlament sta že sprejela novo zakonodajo, ki omejuje emisije izpušnih plinov lahkih vozil;

- Komisija je predlagala novo zakonodajo, da bi se izboljšala učinkovitost zakonodaje Skupnosti o industrijskih emisijah, vključno z obrati za intenzivno kmetijsko proizvodnjo, in ukrepe glede manjših industrijskih kurilnih virov;

- Komisija je predlagala sprejetje nove zakonodaje, ki omejuje emisije izpušnih plinov iz motorjev, nameščenih v težka vozila;

- Za leto 2008 Komisija predvideva nove zakonodajne predloge, ki bi:

- nadalje zmanjšali dovoljene nacionalne ravni emisij ključnih onesnaževal v državah članicah;

- zmanjšali emisije, povezane z oskrbo vozil na bencinskih črpalkah;

- obravnavali vsebnost žvepla v gorivih, vključno z ladijskimi gorivi;

- Trenutno potekajo pripravljalna dela, ki so namenjena ugotavljanju, ali je izvedljivo:

- izboljšati okolju primerne zasnove kotlov v gospodinjstvih in grelnikov vode in zmanjšati emisije, ki jih ti povzročajo;

- zmanjšati vsebnost topil v barvah, lakih in proizvodih za ličenje vozil;

- zmanjšati emisije izpušnih plinov iz premičnih strojev in naprav in s tem uporabiti vse prednosti goriva z nizko vsebnostjo žvepla za premične stroje in naprave, ki ga je Komisija že predlagala;

- Komisija se bo pri Mednarodni pomorski organizaciji (IMO) tudi v prihodnje zavzemala za znatno zmanjšanje emisij, ki jih povzročajo ladje, hkrati pa se je obvezala, da bo pripravila predloge ukrepov Skupnosti, če IMO ne bo predstavila dovolj ambicioznih predlogov, kot je predvideno za leto 2008.

Komisija je zavezana izpolnjevanju ciljev svoje pobude za boljšo pravno ureditev in potrebi, da pripravlja predloge, ki temeljijo na celoviti oceni učinkov in prednosti. Zaradi tega in v skladu s Pogodbo o ustanovitvi Evropske skupnosti bo Komisija nadaljevala z ocenjevanjem potrebe po pripravi novih zakonodajnih predlogov, vendar si pridržuje pravico do odločanja o tem, če in kdaj bi jih bilo primerno predložiti.

[1] COM(2005) 447 konč.

[2] COM(2005) 446